Ülle: Tähelepanelik vaatleja on kindlasti märganud, et kultuuri tähendus ühiskonnas ulatub Kultuuriministeeriumi haldusalast kaugemale. Kuna kõik algab haridusest, alustaksin kultuuri- ja hariduspoliitika ühisest huvideväljast. Uuringud näitavad, et need inimesed, kellel on lapsena olnud võimalik osaleda huvihariduses, on aktiivsed kultuuritarbijad ka edaspidises elus. Lisaks käitumisharjumuste kujundamisele avaldab huvihariduses osalemine teatavat mõju ka loomemajanduse arengule. Seega on alust rääkida  kultuuripoliitika ja hariduspoliitika, aga ka kultuuripoliitika ja majanduspoliitika ühisest huvideväljast.